{"text_format":"1","workbook":"xlsx","n_sheets":2,"sheets":["helpTxt","tPlus"],"not_rendered":{"charts":0,"images":0,"macros":1,"external_links":0,"defined_names":4,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900"}

{"sheet":"helpTxt","index":0,"n_rows":36,"n_cols":2,"rows_kept":36,"cut":false,"hidden":false,"merged":[]}
["הפעלת תוכנת אקסל +","כללי\n\nהפעלת תוכנת אקסל+ \n1. מתפריט אקסל+ המתווסף לתפריטי תוכנת EXCEL .\n2. מתפריטים מקוצרים אשר נפתחים עם הלחיצה על הכפתור\n    הימני בעכבר -  תפריט מקוצר לתא, תפריט מקוצר לשורה \n    ועמודה ותפריט מקוצר לגיליון.\n\nהערה - תפריטים מקוצרים וסרגל הכלים אינם כוללים את\nכל הנושאים אשר כלולים בתוכנה  -  כל הנושאים מופעלים\nמתפריט אקסל+.\nלחלק מהפעולות קיימת אפשרות ביטול (UNDO).\n\nרישיון ותנאי הפעלה\nלפני תחילת השימוש בתוכנה קרא בעיון את תנאי רישיון הפעלת התוכנה."]
["+ הגנה / הסרת הגנה","הגנה / הסרת הגנה\n\nהגנה על גיליון עבודה מתבצעת בשיטה כדלקמן - \n1. מתפריט \"כלים\" בחר ב\"הגנה\", \"הגנת גיליון\".\n2. בתיבת הדו שיח שתפתח  הקלד סיסמה ( ניתן להגן \n    גם ללא סיסמה ) ולחץ על אישור.\n3. גיליון העבודה מוגן, תאים נעולים יהיו מוגנים בפני כתיבה.\n   על מנת לנעול תאים או להסיר נעילה בחר מתפריט \n   אקסל+ הגנה/ הסרת הגנה.\n\nהגנה על חוברת העבודה מתבצעת בשיטה כדלקמן - \n1. מתפריט \"כלים\" בחר ב\"הגנה\", \"הגנת  חוברת עבודה\".\n2. בתיבת הדו שיח שתפתח  הקלד סיסמה ( ניתן להגן גם \n    ללא סיסמה ) ולחץ על אישור.\n3. חוברת העבודה מוגנת, לא ניתן להוסיף גיליונות,\n   למחוק גיליונות או לבטל הסתרת גיליונות."]
["תווים","תווים\n\nשלבי העבודה - \n1. סמן בשטח הגיליון את התא/ תאים  שבהם נמצא האקסל .\n2. עבור לתפריט אקסל+ , בחר באחד מארבעת הנושאים\n    הכלולים בתת תפריט תווים.\n3. עקוב אחר ההוראות בתיבת הדו שיח שתפתח.\n\nהגנה - אם הגיליון מוגן יש להסיר את ההגנה מהגיליון "]
["+ מחיקת תווים","מחיקת תווים\n\nמאפשר מחיקת תווים מהתחלה או מסוף הטקסט לפי\nבחירה כולל ציון מספר התווים למחיקה."]
["+ מחיקת רווחים","מחיקת רווחים\n\nמאפשר צמצום רווחים מהתחלה ,סוף  או שני צידי הטקסט לפי בחירה.\n"]
["+ הוספת תווים","הוספת תווים\n\nמאפשר הוספת טקסט מהתחלה או סוף הטקסט לפי בחירה כולל \nהוספת טקסט למספרים ."]
["+ חילוץ תווים","חילוץ תווים\n\nניתן לחלץ תווים מימין, אמצע או משמאל לטקסט כולל חילוץ \nתווים משני הצדדים, החל מתו כלשהו. \nהתווים שחולצו יירשמו לתאים בעמודה שלפני העמודה שממנה\nחולצו התווים ,אקסל+ תבדוק לפני רישום התווים שחולצו אם \nהעמודה שלפני העמודה ממנה חולצו תווים ריקה, אם לא \nאקסל+ תוסיף עמודה חדשה.\n\nבמידה ומספר התווים לחילוץ הינו פחות מהנדרש יחולצו כל התווים.\n\nהערה - לא ניתן לסמן שטחים לא רציפים.\nהגנה - אם הגיליון מוגן יש להסיר את ההגנה מהגיליון"]
["טקסט","טקסט\n\nרשימת הפקודות:\n  עברית אנגלית\n  הפיכת טקסט פשוטה\n  הפיכת טקסט ללא מספרים\n\nעברית אנגלית - מופעל גם מתפריט מקוצר הנפתח ע\"י הכפתור הימני בעכבר."]
["+ עברית אנגלית","עברית אנגלית\n\nמיועד להפיכת תווים אשר הוקשו לגיליון בשפה אחת כאשר\nהייתה כוונה להקיש את הטקסט בשפה שנייה . \nלדוגמא - אם הקשת \"טקסט\" כאשר שפת המשתמש הייתה \nאנגלית התוצאה הינה - yexy  - אינך צריך לשנות את השפה\nלעברית למחוק את תוכן התא ולהקיש שוב , סמן שוב את התא\nולחץ על \"עברית אנגלית\" מתפריט אקסל+ והתוצאה תהיה\n\"טקסט\" כפי שהתכוונת.\n\nעברית אנגלית - מופעל גם מתפריט מקוצר הנפתח ע\"י הכפתור הימני בעכבר."]
["+ הפיכת טקסט פשוטה","הפיכת טקסט פשוטה\n\nמיועד להפיכת תווים ( באותה שפה ) בתאים שסומנו.\nכאשר אנו מייבאים קבצים מסביבת DOS והתווים מתהפכים ,\nלדוגמא - המילה \"אקסל\" תופיע כ - \"לסקא\", \nע\"י סימון התאים בהם הטקסט התהפך "]
["+ הפיכת טקסט עברי ללא מספרים","הפיכת טקסט ללא מספרים\n\nבטקסט המשולב במספרים רק הטקסט יתהפך ואילו המספרים ואותיות לטיניות יישארו ללא שינוי"]
["נוסחאות","נוסחאות\n\nרשימת פקודות:\nהפיכת נוסחאות לערכים \n(מופעל גם מתפריט מקוצר הנפתח ע\"י הכפתור הימני בעכבר.)\nטיפול בנוסחאות שגויות\nנוסחאות חדשות"]
["+ הפיכת נוסחאות לערכים","הפיכת נוסחאות לערכים\n\nכל הנוסחאות אשר נמצאות בשטח שסומן ( כולל  סימון \nשטחים לא רציפים )  יהפכו לערכים והנוסחאות יבוטלו.\n\n(מופעל גם מתפריט מקוצר הנפתח ע\"י הכפתור הימני בעכבר.)"]
["+ טיפול בנוסחאות שגויות","טיפול בנוסחאות שגויות\n\nמחולל זה ממיר את  כל הנוסחאות אשר תוצאת החישוב\nבהם שגויה ומוסיף לנוסחה את נוסחת IF ותוצאת החישוב\nתהיה =0 או תא ריק עלפי הבחירה.\n\nניתן לבחור להחיל את הוספת פונקצית IF על כל הפונקציות \nבגיליון או רק לפונקציות בגיליון שנמצאו שגויות.\n\nסוגי השגיאות המטופלות ע\"י ממיר זה הינן - N/A, DIV/0!,\nVALUE ,NULL!, NUM!, REF!, NAME\n\nבעת ההמרה תתווסף אחת מ 4 פונקציות IF  - והן ISERROR , ISNA, ISERR ,ISREF   \n\nהערה - אם לא סומן השטח התוכנה תבדוק את הגיליון כולו,\nניתן לסמן גם שטחים לא רציפים."]
["+ נוסחאות חדשות","נוסחאות חדשות\n\nConvertToText\nנוסחה המאפשרת להמיר מספרים למילים\nבנוסחה זו שני משתנים:\nMispar: בו יוכנס מספר או תא\nMatbea:בו ירשם המטבע או טקסט חופשי\n            אם יושמט יוכנס הסימן ₪\n            להסרת סימן המטבע יש לרשום \"\" (פעמיים מרכאות)\n            (תודה למיכאל אבידן על תרומותו בכתיבת הפונקציה)\n\nHebDate\nנוסחה המאפשרת להציג תאריך עברי\n\nבמשתנה \"התאריך\" - ניתן להכניס כתובת של תא או \nפונקציה כגון ()TODAY. הקלדה של תאריך \nישירות בנוסחה תהיה בתוך גרשיים.\n\nNumbersOnly\nמציגה מספרים בלבד ללא הטקסט (אם יש טקסט)\n\nTextOnly \nמציגה טקסט בלבד ללא הספרות (אם יש ספרות)\n\nאת הנוסחאות ניתן למצוא באשף הדבקת הפונקציות\nבקטגורית אקסל + (בדר\"כ תופיע כקטגוריה אחרונה)"]
["סימון","סימון\n\nרשימת פקודות:\n   הזזת תא פעיל לפינה\n   מספר לפי קריטריון\n   טקסט לפי קריטריון"]
["+ הזזת תא פעיל לפינה","הזזת תא פעיל לפינה\n\nבחירה ב\"הזזת תא פעיל לפינה\" מאפשרת את הצגת התא\nהפעיל בפינת גיליון העבודה.\nאופציה זו חיונית כאשר אנו רוצים לעבוד על טבלה , ע\"י\nסימון תא הנמצא בפינה עליונה בטבלה ובחירה ב\"הזזת \nתא פעיל לפינה\" מאפשר את תזוזת כל הטבלה לפינה העליונה.\n\nהזזת תא פעיל לפינה - מופעל גם מתפריט מקוצר הנפתח ע\"י הכפתור הימני בעכבר."]
["+ מספר לפי קריטריון","מספר לפי קריטריון\n\nבחירת מספר לפי קריטריון מאפשרת למשתמש לסמן מספרים\n( ערכים ) או  נוסחאות אשר תוצאת החישוב בהם עונה \nלקריטריון המבוקש.\n\nתיבת דו-שיח עיצובים חשבונאיים תופיע עם סימון התיבה \nהחלת עיצוב, הסבר נוסף לנושאים הכלולים בתיבת \nדו-שיח עיצובים חשבונאיים - בסעיף עיצוב.\n\nהערה - ניתן לסמן גם שטחים לא רציפים."]
["+ טקסט לפי קריטריון","טקסט לפי קריטריון\n\nבחירה ב\"טקסט לפי קריטריון\" מאפשרת לאתר ולסמן טקסט \nאשר עונה לקריטריון בשטח שסומן ( רציף או לא רציף )\nוזאת בניגוד לבחירה ב\"חיפוש\" CTRL+F אשר מאתר ומסמן תא בודד. "]
["עיצוב, עיצובים חשבונאים","עיצוב\n\nעיצובים חשבונאיים\nתיבת הדו-שיח מוסיפה עיצובים חשבונאיים ייחודיים אשר \nאינם כלולים בספרית העיצובים של תוכנת EXCEL.\nעיצובים חשבונאיים אלו כוללים - \nסגנון חשבונאי עם סוגריים, פסיק וללא פסיק.\nהוספת סימן מטבע לפני המספר - ל 4 סוגי מטבעות -\nש\"ח, דולר, ליש\"ט ויורו.\nעיגול לאלפים.\nצביעת מספרים חיוביים בכחול ושליליים באדום.\nהערה - ניתן לשלב בין סוגי העיצוב השונים על מנת להגיע לעיצוב המועדף.\n\nעיצוב חשבונאי - מופעל גם מתפריט מקוצר הנפתח ע\"י לחיצה על הכפתור הימני בעכבר.\n\nצביעת תווים - צובע כל תו בצבע אחר באופן רנדומלי"]
["גיליון","גיליון\n\nרשימת פקודות:\n  שינוי שמות והוספת גיליונות \n  מיון אלפבית של הגיליונות\n  בחירת גיליון\n  הוספת גיליון\n  הסתרת גיליון"]
["+ שינוי שמות גיליונות","שינוי שמות גיליונות \n\n1. רשום את שמות הגיליונות בגיליון אנכית וסמן את\n   שמות בגיליונות ברצף.\n2. בחר מתפריט אקסל+ ב\"גיליון\", בחר ב\"שינוי שמות\n    והוספת גיליונות\".\n3. בתיבת הדו-שיח בחר באחת משלוש האפשרויות - \n      א. \"חוברת חדשה\"  - החוברת תפתח עם שמות\n           כפי שרשמת.\n      ב. \"חוברת נוכחית\" - יתווספו גיליונות חדשים \n           לחוברת הנוכחית כולל השמות כפי שרשמת.\n      ג. \"בחוברת נוכחית החל מגיליון 1\" - שמות \n           הגיליונות בחוברת הנוכחית ישתנו\n           וגיליונות חדשים יתווספו לפי הצורך.\n\nהערה - \nיש לרשום לפחות שני שמות אנכית בעמודה על מנת \nלאפשר את ביצוע הפעולה.\nשמות לא חוקיים - לדוגמה - הגנה/הסרת הגנה - ה \"/\" בתוך\nשם אינו חוקי ,שמות לא חוקיים לא ייקלטו ."]
["+ מיון אלפבית של הגיליונות","מיון אלפבית של הגיליונות\n\nמאפשר תזוזת הגיליונות וסידורם בתוך חוברת העבודה לפי סדר אלפבית.\n\nהערה - ניתן לבחור אפשרות זו גם \"בחירת גיליון\" - ראה בהמשך."]
["+ בחירת גיליון","בחירת גיליון\n\nתיבת דו שיח זו מאפשרת לצפות בתכולת חוברת העבודה \nובסוגי הגיליונות השונים ובהם - גיליונות עבודה, גיליון תרשים\nאו גיליונות מוסתרים.\nתיבת הדו-שיח \"בחירת גיליון\" מאפשרת פתיחת גיליונות \nמוסתרים, מיון אלפבית של גיליונות או  מעבר לגיליון שנבחר.\n\nבחירת גיליון - מופעל מתפריט מקוצר הנפתח ע\"י סימון לשונית\nבגיליון עבודה ולחיצה על הכפתור הימני בעכבר."]
["+ הוספת גיליון","הוספת גיליון\n\nמאפשר הוספת גיליון עבודה חדש לחוברת הנוכחית.\n\nהוספת גיליון - מופעל מתפריט מקוצר הנפתח ע\"י סימון \nלשונית בגיליון עבודה ולחיצה על הכפתור הימני בעכבר."]
["+ הסתרת גיליון","הסתרת גיליון\n\nמאפשר הסתרת גיליון עבודה, גיליון מודול , גיליון תרשים או גיליון דו-שיח.\n\nהסתרת גיליון - מופעל מתפריט מקוצר הנפתח ע\"י סימון לשונית\nבגיליון עבודה ולחיצה על הכפתור הימני בעכבר."]
["הדפסות","הדפסות\n\nרשימת פקודות:\n  שטחים לא צמודים ברצף\n  שטחים מקבצים שונים"]
["+ שטחים לא צמודים ברצף","שטחים לא צמודים ברצף\n\n\"הדפסת שטחים לא צמודים ברצף\" מאפשר הדפסה ברצף של \nשטחים שסומנו בגיליון או בגיליונות .\nשלבי העבודה - \n1. סמן שטחים לא רציפים בגיליון ו/או בגיליונות נוספים בחוברת\n    העבודה.\n2. בחר מתפריט אקסל+ ב\"הדפסות\", מתפריט המשנה\n    \"שטחים לא צמודים ברצף\".\n3. תקן או הוסף שטחי הדפסה תוך קביעת הגדרות הדפסה\n    לכל גיליון בנפרד.\n4. אם ברצונך לשמור את הגיליון החדש שכולל את השטחים \n    שהועתקו אליו כולל קישורים למקור סמן את התיבה\n    \"שמור גיליון חדש\".  \n5. הדפס."]
["+ שטחים מקבצים שונים","שטחים מקבצים שונים\n\nבחירת \"שטחים מקבצים שונים\" מאפשרת לסמן קבצים \nשונים ולהדפיסם ברצף.\nעם סימון הקובץ / חוברת עבודה של EXCEL יודפסו \nכל הגיליונות בחוברת לפי הגדרות ההדפסה הקיימות בכל גיליון בחוברת המסומנת.\n\nהערה - מומלץ להגדיר את הגדרות ההדפסה לכל גיליון \nבקבצים השונים לפני בחירת אפשרות זו."]
["חיפוש באינטרנט","רשימת הפקודות\n\n+ חיפוש בגוגל\n+ חיפוש בגוגל מפות\n+ חיפוש בגוגל תמונות\n"]
["+ חיפוש בגוגל","חיפוש בגוגל\n\nבאקסל + ניתן לבצע חיפוש ישירות במנוע החיפוש גוגל\nלשם קבלת תוצאות נדרש כמובן חיבור לאינטרנט\n\nלהפעלה: עמוד על התא בו הטקסט אותו רוצים לחפש\nולחץ על פקודת התפריט, האיקון, או לחצן ימני בעכבר."]
["+ חיפוש בגוגל פורומים","חיפוש בגוגל מפות\n\nפקודה זו מאפשרת חיפוש בגוגל מפות עפ\"י הכתובת הרשומה בתא"]
["+ חיפוש בגוגל תמונות","חיפוש בגוגל תמונות\n\nפקודה זו מאפשרת איתור תמונה התואם את תוכן התא\nכמובן שחיפוש בטקסט עברי או אנגלי, יניב תוצאות שונות"]
["בדיקת כפילויות","בדיקת כפילויות\n\nלפקודה זו 5 אפשרויות לסימון או מחיקת תאים כפולים:\n\n1. ניקוי תוכן התא \n2. סימון התאים הכפולים בצבע נבחר\n3. מחיקת תא - מעלה את נתוני הטור בלבד כלפי מעלה\n4. מחיקת שורה - לאחר המחיקה כל השורות יעלו כלפי מעלה\n    מחיקת שורה דורשת סימון טור בודד לצורך בדיקת הכפילות\n5. סימון תאים מותנה (החל מהפריט הראשון) -\n    הוספת עיצוב מותנה לכפילויות בצבע נבחר\n(פעולות המחיקה והעיצוב המותנה אינן ניתנות לביטול)"]
["רשימת הערות","רשימת הערות\n\nהדפסת הערות לתאים הינה בעייתית מאחר ואין תוכנת\nEXCEL מאפשרת להדפיס בנפרד את כל ההערות \nבגיליון עבודה ללא הדפסת הטקסט שמופיע בגיליון.\nבחירה ב\"רשימת הערות\" תגרום להוספת גיליון עבודה\nחדש ובו יירשמו כל  ההערות עם כתובת כל הערה וערך\nהתא, שמור גיליון זה עם החוברת והדפס ממנו בהתאם לצורך."]
["תנאי רישיון לתוכנת אקסל+","תנאי רישיון לתוכנת אקסל+\n\nהתוכנה בבעלותו של  עדו בן חורין ומוגנת \nע\"י חוקי זכויות יוצרים. \nעדו בן חורין לא יהיה אחראי לכל נזק ישיר או עקיף,\nמיוחד או תוצאתי או לפיצויים בגין אובדן רווחים, הכנסה,\nאו שימוש במידע אשר נגרם ללקוח או לצד ג' כלשהו,\nבתביעה חוזית או בנזיקין, וזאת אף אם נמסר לעדו בן חורין\nעל האפשרות של נזקים כאלה. \nתוכנה זו הינה חופשית לשימוש בכפוף לרישיון CC ורישיון GNU GPL.\nהתוכנה מופצת ללא תשלום ועל אחריותו של המשתמש בלבד.\nשימוש בתוכנה מהווה הסכמה לתנאים שפורטו לעיל."]

{"sheet":"tPlus","index":1,"n_rows":0,"n_cols":0,"rows_kept":0,"cut":false,"hidden":false,"merged":[]}